00 0
 KG
 25,75 CNY/kg
 Течен кислород
 2804 40
 KG
 1,06 CNY/kg
 Енергия/консумативи
 Масло
 2710 19
 L
 3,35 CNY/L
 Оризови люспи
 1213 00
 KG
 3,91 CNY/kg
 Електроенергия
 Провинциални органи по енергетиката на Тайланд
 KWH
 0,71 CNY/ kWh
 Труд
 Пряк труд
 Международна организация на труда ILOSTAT
 HRS
 17,13 CNY/час
 Странични продукти/отпадъци
 Течни торове
 3105
 KG
 2,64 (отр.) CNY/kg
 (119)
 Комисията включи и стойността на общите производствени разходи, за да обхване онези разходи, които не са включени в посочените по-горе производствени фактори. За установяване на тази сума са използвани данните, предоставени в искането, по-специално данните от завода Ajinomoto’s Thai KKP. Методологията е надлежно обяснена в съображения 127 и 128.
 3.2.6.1. Суровини
 (120)
 Структурата на разходите на MSG се определя главно от разходите за суровините, по-специално от източника на захар и различните химикали (главно карбонати), както и от енергията.
 (121)
 С цел да бъде установена цената на суровините, при която няма нарушение, Комисията се позова на цените на вноса на представителната държава, докладвани в GTA, към които бяха добавени вносни мита. За да се установи нормалната стойност съгласно методологията на Комисията, разходите за вътрешен транспорт следва обичайно да бъдат добавени към тези цени на вноса. Обаче предвид констатацията в съображение 133, че разходите за вътрешен транспорт не се допускат поради неоказване на съдействие от страна на износителя/производителите от КНР, както и естеството на настоящото разследване в рамките на прегледа с оглед изтичане на срока на действие, чиято цел е да се установи дали дъмпингът продължава през разследвания период в рамките на прегледа, а не да се определи неговият точен размер, Комисията реши, че не е необходимо да се правят корекции за отчитане на вътрешния транспорт, тъй като корекциите биха довели само до повишаване на нормалната стойност, а оттам и на дъмпинговия марж.
 (122)
 Цената на вноса на всеки производствен фактор в представителната държава беше определена като среднопретеглена стойност от единичните цени на вноса на този производствен фактор от всички трети държави, с изключение на КНР, и от държави, които не са членки на СТО, изброени в приложение 1 от Регламент (ЕС) 2015/755 на Европейския парламент и на Съвета (85). Комисията реши да изключи вноса от КНР в представителната държава, тъй като стигна до посоченото в съображение 106 заключение, че е нецелесъобразно да се използват цените и разходите на вътрешния пазар на КНР поради съществуването на значителни нарушения по смисъла на член 2, параграф 6а, буква б) от основния регламент. Тъй като нямаше налични доказателства, че едни и същи нарушения не засягат в еднаква степен продуктите, предназначени за износ, Комисията счете, че експортните цени са повлияни от същите нарушения.
 3.2.6.2. Труд
 (123)
 МОТ публикува подробна информация за работните заплати в различните икономически сектори в Тайланд. Комисията използва последните налични статистически данни на МОТ за месечните възнаграждения в сектора на производството и продължителността на седмичното работно време в Тайланд за разследвания период в рамките на прегледа (86).
 3.2.6.3. Електроенергия
 (124)
 Цената на електроенергията за дружествата (промишлени ползватели) в Тайланд се публикува от Съвета за инвестиции на Тайланд. Комисията използва тарифите, приложими за големи дружества за